Таццяна і Мікалай усё цяпло душы аддаюць прыёмным дзеткам, ствараюць усе ўмовы, каб развіць здольнасці іх. Па чарзе возяць Дзіянку на музычныя заняткі і ў танцавальны гурток у Ружаны. Знойдзе свой занятак і маленькі Дзяніска, які перад школай навучыўся чытаць і лічыць. У вольны час у любую пару года іх дома не застаць. Зімою ходзяць у лыжныя паходы, катаюцца на санках, а ў цёплыя летнія дні вандруюць па наваколлі. Ужо не аднойчы бывалі ў Косаўскім замку, у мясцінах, дзе нарадзіўся легендарны Тадэвуш Касцюшка, ведаюць кожны куточак сапегаўскага палаца ў Ружанах. У дзіцячым пакоі сям’і Густыроў цесна ад цацак. Гаспадыня дома паспявае ўправіцца не толькі на працы, дзе ў яе клопатаў шмат, але і знайсці час для заняткаў з дзецьмі.